

|  |  |
| --- | --- |
|  | Aškerčev trg 14 |
| **CENTER ZA SOCIALNO DELO** | 3240 Šmarje pri Jelšah |
| **CELJE** | T: 03/81 81 650 |
| ENOTA ŠMARJE PRI JELŠAH | F: 03/81 81 664 |
|  | E: gpcsd.smarj@gov.si |
|  | <https://www.csd-slovenije.si/csd-celje/enota-smarje-pri>-jelsah/ |

**Novica:** Prenehanje epidemije in pravice iz javnih sredstev

Dne 15. 6. 2021 se je iztekla epidemija COVID-19, hkrati je prenehal veljati tudi Odlok o začasnih ukrepih za zmanjšanje tveganja in preprečevanje širjenja okužbe v upravnih zadevah. Tako **od 16. junija 2021 dalje ni več mogoče oddajanje vlog po elektronski poti** **brez varnega elektronskega podpisa s kvalificiranim potrdilom**. Vloge lahko oddate tudi osebno ob uradnih dnevih oz. navadno ali priporočeno po pošti.

Z iztekom epidemije **preneha mesečno avtomatično podaljšanje pravic iz javnih sredstev**:

* Za **letne pravice** centri za socialno delo odločajo o podaljšanju pravic po uradni dolžnosti (v obliki informativnega izračuna ali odločbe).
* Za **mesečne pravice** (pravica do denarne socialne pomoči, varstvenega dodatka, plačila prispevka za obvezno zdravstveno zavarovanje, kritja razlike do polne vrednosti zdravstvenih storitev ali subvencije najemnine), ki se iztečejo v mesecu juniju 2021, **morajo upravičenci do 30. 6. 2021 vložiti vlogo za podaljšanje pravice, da ne bo prišlo do prekinitve upravičenosti.**

Od 1. 7. 2021 dalje začneta roka za dokazovanje namenske porabe izredne denarne socialne pomoči in za predložitev dokazil, ki sta se iztekla v času razglašene epidemije, teči znova**.**

Pri vlogah za denarno socialno pomoč, varstveni dodatek, plačilo prispevka za obvezno zdravstveno zavarovanje, kritje razlike do polne vrednosti zdravstvenih storitev in subvencijo najemnine, vloženih

* **v mesecu juniju 2021 se premoženje (razen prihranki in vrednostni papirji) še vedno NE upošteva pri ugotavljanju materialnega položaja,**

od 1. julija 2021 dalje pa se premoženje ponovno upošteva pri ugotavljanju materialnega položaja.

Kolektiv Enote Šmarje pri Jelšah